અને આટલું ઓછું હોય તેમ સીએનએન (વિશ્વ – મુખ્ય ચેનલ) દ્વારા દર વર્ષે યોજાઈ રહેલા સીએનએન હીરો ના સન્માન માટે કોઈકે સિગાપુરથી તેમનું નામાંકન કર્યું. સામાન્ય લોકો દ્વારા કરાયેલા આવા વિશ્વભરના લગભગ ૧૦,૦૦૦ નામાંકનોમાંથી છેલ્લે ૨૫ લોકોને પસંદ કરવામાં આવ્યા. સદભાગ્યે ક્રિષ્ણન એમાનાં એક હતાં. એ પછી વિશ્વભરની સેવાભાવી સંસ્થાઓ સાથે જોડાયેલા લોકોના બનેલા એક મંડળ દ્વારા આમાંથી ૧૦ જણાંને સીએનએન ટોપ ૧૦ હીરો તરીકે સન્માનવામાં આવશે. અને એ દરેકને $ ૨૫,૦૦૦ સન્માન રૂપે આપવામાં આવશે. તા. ૨૪ સપ્ટેમ્બર ૨૦૧૦ના રોજ થયેલી જાહેરાત મુજબ ક્રિષ્ણન સીએનએન ટોપ ૧૦ હીરો ૨૦૧૦ માટે અંતિમ ૧૦ સ્પર્ધકોમાં આવી પહોંચ્યા છે. આ સ્તર સુધી પહોંચનારા એ પ્રથમ ભારતીય છે એનો ગર્વ તો આપણે લેવો જ રહ્યો. સાથે સાથે હવે પછી એ દસ માંથી એકને સીએનએન હીરોનું સન્માન તથા $ ૧,૦૦,૦૦૦ નો પુરસ્કાર આપવામાં આવનાર છે. આ માટે લોકો દ્વારા ઓનલાઈન વોટીંગ કરવામાં આવશે. આ વોટીંગ પ્રક્રિયા ૧૮ નવેમ્બર સુધી ચાલશે.